Diari Oficial de la Generalitat Valenciana


Sumari del DOGV 7629, del 05-10-2015 (2015/7972)

RESOLUCIÓ de 28 de setembre de 2015, de la Conselleria d'Educació, Investigació, Cultura i Esport, per la qual s'autoritza la desadscripció del centre Fundesem Business School, de la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7629

Data del DOGV
:   05-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/7972


Data del document
:   28-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 28 de setembre de 2015, de la Conselleria d'Educació, Investigació, Cultura i Esport, per la qual s'autoritza la desadscripció del centre Fundesem Business School, de la Universitat Miguel Hernández d'Elx.  
 [2015/7972]  
En virtut del Decret 31/2007, de 16 de març, del Consell, va ser autoritzada l'adscripció a la Universitat Miguel Hernández d'Elx del centre Fundesem, per a impartir els ensenyaments conduents a l'obtenció dels títols oficials de Màster en Direcció de Recursos Humans i Màster en Gestió Empresarial: Programa de Direcció General.  
  
Amb data 2 d'abril de 2015, la Universitat Miguel Hernández d'Elx va sol·licitar a la Conselleria d'Educació, Cultura i Esport l'inici del tràmit corresponent per a procedir a la desadscripció del centre Fundesem Business School.  
Els promotors del centre i la Universitat Miguel Hernández d'Elx han subscrit, amb data 18 de desembre de 2014, un acord d'extinció del conveni d'adscripció per mutu acord no adscrivint Fundesem Business School de la Universitat Miguel Hernández d'Elx, des del curs acadèmic 2013-2014. Des d'aquest curs acadèmic no s'han oferit places per a les titulacions de màster indicades, ja que no hi ha estudiants pendents de realitzar els crèdits corresponents als mínims exigits per a la seua obtenció.  
El Consell de Govern de la universitat, en la sessió celebrada el 29 de gener de 2014, i el Ple del Consell Social el 15 d'abril de 2014, acorden aprovar l'extinció del conveni d'adscripció entre la Universitat Miguel Hernández i Fundesem Business School.   
L'Agència Valenciana d'Avaluació i Prospectiva (AVAP) ha emés el preceptiu informe.  
Consta en l'expedient la justificació i el compliment dels requisits exigits per la Llei Orgànica 6/2001, de 21 de desembre, d'Universitats, així com el que disposa la Llei 4/2007, de 9 de febrer, de la Generalitat, de Coordinació del Sistema Universitari Valencià i la resta de normes aplicables.  
Finalment, el Ple del Consell Valencià d'Universitats i Formació Superior va tindre coneixement de la proposta de desadscripció en la seua reunió de data 8 de setembre de 2015.  
En virtut del que disposen la disposició addicional novena de la Llei Orgànica 6/2001, de 21 de desembre, d'Universitats, i l'article 10 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i de conformitat amb la proposta de la directora general d'Universitat, Investigació i Ciència, fent ús de les atribucions que em confereix l'article 28 de la Llei 5/1983, de 30 de desembre, del Consell, resolc:  
  
Primer  
Autoritzar la desadscripció del centre Fundesem Business School, de la Universitat Miguel Hernández d'Elx, des del curs acadèmic 2013-2014.  
  
Segon  
D'acord amb la clàusula segona del conveni de desadscripció, no hi ha estudiants pendents de realitzar els crèdits corresponents als mínims exigits per a l'obtenció dels títols oficials de màster impartits en el dit centre.  
  
Tercer  
Del que disposen els articles anteriors es donarà trasllat al Ministeri d'Educació, Cultura i Esport, a l'efecte que realitze les oportunes inscripcions en el Registre d'Universitats, Centres i Títols.  
  
De conformitat amb el que estableixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 28 de setembre de 2015. El conseller d'Educació, Investigació, Cultura i Esport: Vicent Marzà Ibáñez.